**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Postup vlastníka bytu pri montáži zariadení na spoločné časti bytového domu – fasáda, strecha, balkón, lodžia**

1. Požiadať správcu (spoločenstvo vlastníkov bytov) formou žiadosti o stanovisko k montáži s definovaním účelu alebo typu umiestňovania zariadenia (napr. klimatizačnej jednotky, antény, paraboly, sušiaka, držiaka a pod.)

2. Súčasťou žiadosti bude súhlasné stanovisko užívateľov bezprostredne susediacich s bytom užívateľa (vedľa, nad a pod bytom)

3. Montáž zariadení musia vykonávať odborne spôsobilé osoby s oprávnením na túto činnosť (ak je takého oprávnenie potrebné pre výkon činnosti).

4. V prípade zatepleného bytového domu je potrebné pred montážou konzultovať so správcom hrúbku zateplenia v mieste montáže (e mailom, telefonicky) a zvoliť vhodný spôsob kotvenia.

5. Montáž sa môže realizovať až po vydaní stanoviska správcu

6. Montáž zariadení do prístupných spoločných častí domu ako je schodisko, strecha, vestibul, zádverie a pod. nie je povolené.

7. Zariadenia pre jednotlivé byty je možné inštalovať na fasádu bytového domu tak, aby bol odvod kondenzátu, prípadne stekajúcej vody riešený spôsobom, aby ostatní vlastníci bytov neboli obťažovaní a aby majetok ostatných vlastníkov bytov v bytovom dome nebol poškodený.

8. Prestupy z vonkajšej klimatizačnej jednotky do bytu a napájanie na klimatizačnú jednotku musia byť umiestnené za klimatizačnou jednotkou.

9. Iné typy prestupov, uloženia káblov, úchytov zariadení musia byť riešené vizuálne nerušivo, dostatočne pevne tak, aby nedochádzalo k poškodzovaniu spoločných častí bytového domu a majetku ostatných vlastníkov bytov týmito zariadeniami (hlavne počas vetra, dažďa, sneženia – napr. zatekanie).

10. Za prípadné poškodenia spoločných častí domu zodpovedá v plnom rozsahu vlastník bytu ku ktorému prislúchajú predmetné zariadenia.

11. Presnejšie podmienky a požiadavky na umiestňovanie zariadení na spoločné zariadenia domu môže bližšie upravovať domový poriadok bytového domu.

SLUŽBYT LEVICE, správca bytových domov